Paupariai (Šiauliai)

Paupariai – kaimas Šiaulių rajono savivaldybėje, 11 km į šiaurę nuo Šiaulių, į vakarus nuo kelio Šiauliai–Gruzdžiai, Gubernijos – Pauparių miške.

Istorija 

Kaimo žemėje išlikęs Pauparių pilkapis. 1589 m. Pauparių palivarkas priklausė įsteigtai Šiaulių ekonomijai, o 1649 m. Gruzdžių trakto revizijos akte Paupariai priskiriami Šiluvėnų ir Kūros vaitijai. Nuo 1791 m. kaimas priklausė Šiaulių valsčiui, nuo 1863 m. – Gruzdžių valsčiaus Meškuičių seniūnijai, nuo 1918 m. – Šiaulių apskrities Gruzdžių valsčiui, nuo 1929 m. Račių seniūnijai, XX a. pradžioje Pauparių dvare gyveno nemažai rusų, atsikėlusių iš centrinių Rusijos gubernijų. Nuo 1950 Gruzdžių apylinkės kaimas priklausė kolūkiui „Pirmyn“. Apie 1980 m. kaimas nugriautas.

Gyventojai 
1923 m. surašymo metu kaime buvo 14 ūkių.

Šaltiniai 

Šiaulių rajono savivaldybės gyvenvietės